Z A P I S N I K

34. sjednice Vijeća Mjesnog odbora „Kralj Zvonimir“, održane u petak, 30. kolovoza 2024. s početkom u 08:00 sati u prostorijama Mjesnog odbora „Kralj Zvonimir“, Ulica kralja Zvonimira 48

Nazočni članovi Vijeća: Sven Gale, Vesna Henigman, Tomislav Jurkić, Neven Saks i Jakša Baždar

Predsjednica Vijeća Mjesnog odbora „Kralj Zvonimir“ otvara sjednicu i pozdravlja sve prisutne. Utvrđuje da je na sjednici nazočno 5 od ukupno 5 članova Vijeća Mjesnog odbora „Kralj Zvonimir“ kojima je mandat u tijeku te konstatira da su ispunjeni svi uvjeti za raspravljanje i odlučivanje.

Predsjednica Vijeća daje na glasanje Zapisnik s 33. sjednice. Zapisnik je jednoglasno prihvaćen. 

Vijeće jednoglasno donosi sljedeći 

DNEVNI RED:
[bookmark: _Hlk115087749]       

1. Godišnji izvještaj o izvršenju Financijskog plana Mjesnog odbora „Kralj Zvonimir“ za 2023., donošenje 
1. Zaključak o izmjeni Plana potreba  Mjesnog odbora „Kralj Zvonimir“ za 2024., donošenje zaključka 
1. Prijedlog prioriteta za Plan komunalnih aktivnosti Gradske četvrti Donji grad za 2025., donošenje 
1. Nacrtu prijedloga Zaključka o popisu ulica po zonama i blokovima, donošenje zaključka
1. Prijedlog za razrješenje člana školskog odbora i imenovanje novog , donošenje zaključka
1. Korištenje prostora Mjesnog odbora „Kralj Zvonimir“, Harmonija disonance
1. Pitanja, zahtjevi i prijedlozi građana upućeni Mjesnom odboru elektroničkom poštom, rasprava
1. Pitanja, prijedlozi i obavijesti

Ad. 1. Godišnji izvještaj o izvršenju Financijskog plana Mjesnog odbora „Kralj Zvonimir“ za  2023., donošenje 

Predsjednica Vijeća otvara raspravu.
U raspravi sudjeluju svi članovi Vijeća.

Član Vijeća Tomislav Jurkić predlaže da se od stručne službe zatraži odgovor po kojem se kriteriju dodjeljuju financijska sredstva pojedinom mjesnom odboru.

Nakon rasprave Vijeće Mjesnog odbora ''Kralj Zvonimir'' jednoglasno donosi Godišnji izvještaj o izvršenju Financijskog plana Mjesnog odbora „Kralj Zvonimir“ kako slijedi:


GODIŠNJI IZVJEŠTAJ O IZVRŠENJU FINANCIJSKOG PLANA
Mjesnog odbora ''Kralj Zvonimir'' za 2023.

Članak 1. 
Godišnji izvještaj o izvršenju Financijskog plana Mjesnog odbora ''Kralj Zvonimir'' za 2023. sadrži:

	Broj ek. klasifik.
	
OSNOVNA I POTANJA NAMJENA
	
Plan za 2023.
(€)
	Ostvareno prihoda za 2023.
(€)
	Ostvareno rashoda za 2023.
(€)
	Indeks (5/3*100)

	1
	2
	3
	4
	5
	6

	 
	RASHODI
	96.120,00
	96.120,00
	89.838,73
	93,47

	3
	RASHODI POSLOVANJA
	96.120,00
	96.120,00
	89.838,73
	93,47

	32
	Materijalni rashodi
	96.120,00
	96.120,00
	89.838,73
	93,47

	323
	Rashodi za usluge
	83.230,00
	83.230,00
	82.955,60
	99,67

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	83.230,00
	83.230,00
	82.955,60
	99,67

	 
	ODRŽAVANJE JAVNIH POVRŠINA
	35.180,00
	35.180,00
	34.905,60
	99,22

	 
	ODRŽAVANJE NERAZVRSTANIH CESTA
	48.050,00
	48.050,00
	48.050,00
	100,00

	329
	Ostali nespomenuti rashodi poslovanja
	12.890,00
	12.890,00
	6.883,14
	53,40

	3291
	Naknade za rad predstavničkih i izvršnih tijela, povjerenstava i slično
	11.940,00
	11.940,00
	6.883,14
	57,65

	3299
	Ostali nespomenuti rashodi poslovanja
	950,00
	950,00
	0,00
	0,00



Članak 2.
Ovaj će Godišnji izvještaj o izvršenju biti objavljen na oglasnoj ploči Mjesnog odbora ''Kralj Zvonimir''.


Ad. 2. Zaključak o izmjeni Plana potreba Mjesnog odbora „Kralj Zvonimir“ za 2024., donošenje zaključka 

Predsjednica Vijeća otvara raspravu.
U raspravi sudjeluju svi članovi Vijeća.

Predsjednica Vijeća Mjesnog odbora „Kralj Zvonimir“ Vesna Henigman obrazložila je potrebu izmjene Plana potreba Mjesnog odbora. Za planirane aktivnosti s ciljem okupljanja i druženja građana i oživljavanja zagrebačke filmske i glazbene kulturne tradicije i stvaranje novih tradicija nedostaje sredstava. Obzirom da Mjesni odbor „Kralj Zvonimir“ ima neiskorištena sredstva koja nije moguće usmjeriti na neke druge aktivnosti predlaže članovima Vijeća da se donese Zaključak o izmjeni Plana potreba Mjesnog odbora „Kralj Zvonimir“ za 2024.
Tomislav Jurkić smatra da su članovi Vijeća trebali od stručne službe dobiti novi prošireni program aktivnosti zbog kojih su za njihovu provedbu potrebna dodatna sredstva. Bez točnih, transparentnih i pravovremenih informacija članovi Vijeća Mjesnih odbora nisu u mogućnosti donositi odgovorne odluke.

Vijeće nakon rasprave s tri glasa za, jednim suzdržanim (Neven Saks) i jednim protiv (Tomislav Jurkić) donosi
	
ZAKLJUČAK
o izmjeni Plana potreba za aktivnostima, programima i projektima unapređenja kvalitete
života građana Mjesnog odbora "Kralj Zvonimir" u 2024.

	       DRUŠTVENI ŽIVOT I KULTURA  

	       Naziv aktivnosti
	Filmske večeri pod sloganom „Nek' oživi dobri duh zagrebačkih kina“,
filmske radionice i koncerti na otvorenome, u Parku Bartola Kašića

	       Opis aktivnosti
	Filmske večeri pod sloganom „Nek' oživi dobri duh zagrebačkih kina“ 
posvećene su nekadašnjim kultnim kinima u našem kvartu – „Studiju“
 u Vlaškoj, „Partizanu“ na Kvaternikovom trgu i „Mosoru“ u Zvonimirovoj. 
Planiramo tri besplatne projekcije za građanstvo od petka do nedjelje
navečer (svaku večer po jednu). Riječ je o filmovima čija se radnja zbiva u 
Zagrebu. Filmske radionice za djecu i odrasle  održat će se istog
vikenda kad i filmske večeri na otvorenom, samo u ranijem terminu,
predvečer ili poslijepodne. Koncerti u parku dvije večeri zaredom
(u petak i subotu) održat će se tjedan ili dva nakon filmskih večeri i
nadovezati se na njih. Filmske večeri i koncerte organiziramo u
suradnji s Kulturno-informativnim centrom (KIC), a filmske radionice
 s Kino klubom Zagreb. Sve tri aktivnosti naš će Mjesni odbor "Pavao Šubić"
 provesti zajedno s mjesnim odborima "Matko Laginja", "Petrova",
 "Kralj Zvonimir" i "Zrinjevac" te s vijećima gradskih četvrti Donji grad i
Gornji grad - Medveščak.

	       Cilj(evi) aktivnosti
	Okupljanje i druženje građana i oživljavanje zagrebačke filmske i glazbene 
kulturne tradicije i stvaranje novih tradicija

	       Datum održavanja
	Kraj kolovoza ili početak i sredina rujna

	       Procijenjena vrijednost
	3.500,00 eura

	
	

	

	

	       OČUVANJE OKOLIŠA I ODRŽIV RAZVOJ

	       Naziv aktivnosti
	Solidarno za čistog "Posavskog"

	       Opis aktivnosti
	Suradnja Čistećih medvjedića i Mjesnog odbora kao podrška gradskoj
 reformi sustava gospodarenja otpada s glavnim ciljem podizanja ekološke
 svijesti među građanima kroz provođenje akcija čišćenja.
Čistit će se zapušteni rukavci ulice Ljudevit Posavski u suradnji sa
školom SSK. U pozivu će se poseban naglasak staviti na 
meuđugeneracijsko okupljanje prilikom čišćenja. U akciju će biti 
pozvani stari i mladi (suradnja sa školom SSK).

	       Cilj(evi) aktivnosti
	Podizanje ekološke svijesti

	       Datum održavanja
	Ožujak

	       Procijenjena vrijednost
	500,00 eura




Ad. 3. Prijedlog prioriteta za Plan komunalnih aktivnosti Gradske četvrti Donji grad za 2025. - donošenje 

Prema dogovoru s prethodne sjednice predsjednica Vijeća je pripremila Izvješće o realizaciji planiranih komunalnih aktivnosti od početka rada Vijeća Mjesnog odbora „Kralj Zvonimir“. Obzirom na opsežnost dokumenta donošenje Prijedloga prioriteta za Plan komunalnih aktivnosti Gradske četvrti Donji grad za 2025. biti će na dnevnom redu slijedeće sjednice.

Ad. 4. Nacrtu prijedloga Zaključka o popisu ulica po zonama i blokovima, donošenje zaključka

Predsjednica Vijeća otvara raspravu.
U raspravi sudjeluju svi članovi Vijeća.

Predsjednica Vijeća predlaže da se o Nacrtu prijedloga Zaključka o popisu ulica po zonama i blokovima na ovoj sjednici ne raspravlja obzirom da je donošenje istog odgođeno i slijede promjene te bi rasprava u ovom trenutku bila nepotrebna. Predlaže da se o Nacrtu prijedloga Zaključka o popisu ulica po zonama i blokovima glasa kada dobijemo novi izmijenjeni prijedlog. 

Vijeće Mjesnog odbora s jednim glasom protiv (Tomislav Jurkić) suglasno je da se rasprava po točki 4. Dnevnog reda odgađa do izrade novog prijedloga Zaključka o popisu ulica po zonama i blokovima.

Ad. 5. Prijedlog za razrješenje člana školskog odbora i imenovanje novog, donošenje zaključka

Predsjednica Vijeća otvara raspravu.
U raspravi sudjeluju svi članovi Vijeća.

Na 3. sjednici 23. kolovoza 2021. Vijeće Mjesnog odbora „Kralj Zvonimir“ za članicu Školskog odbora Osnovne škole Silvije Strahimir Kranjčević predložilo je Mariju Krnić. Zaključak je dostavljen Gradonačelniku te je Marija Krnić imenovana za člana Školskog odbora.
Obzirom da Marija Krnić više nije član Mjesnog odbora „Kralj Zvonimir“ Tomislav Jurkić predložio je da se donese Zaključak o prijedlogu za razrješenje njenog članstva u Školskom odboru Osnovne škole Silvije Strahimir Kranjčević kao i prijedlog novog člana.
Tomislav Jurkić zainteresiran je za članstvo u Školskom odboru. Na pitanje predsjednice Vijeća da li se još netko želi kandidirati nije bilo zainteresiranih te su članovi Vijeća podržali kandidaturu Tomislava Jurkića.
Vijeće nakon rasprave sa četiri glasa za i jednim suzdržanim (Vesna Henigman) donosi


Z A K L J U Č A K
o prijedlogu razrješenja članice Školskog odbora Osnovne škole Silvije Strahimir Krančević i o prijedlogu novog člana

1. Vijeće Mjesnog odbora „Kralj Zvonimir“ predlaže razrješenje članice Školskog odbora Osnovne škole Silvije Strahimir Kranjčević, Marije Krnić jer ista više nije član Mjesnog odbora „Kralj Zvonimir“.
2.  Vijeće za imenovanje novog člana predlaže člana Vijeća Tomislava Jurkića.
3.  Ovaj Zaključak dostavlja se Vijeću Gradske četvrti Donji grad.


Ad. 6. Korištenje prostora Mjesnog odbora „Kralj Zvonimir“, Harmonija disonance

Obzirom da je Harmonija disonanca poslala Zahtjev za korištenje prostora svim mjesnim odborima Grada Zagreba predsjednica predlaže članovima Vijeća da se stupi u kontakt s predstavnikom vokalnog ansambla i pita ih da li su već negdje dobili prostor. Ako nisu treba ih pozvati da vide prostor i odluče da li je adekvatan za njihove aktivnosti.
Članovi Vijeća su suglasni s prijedlogom.

Ad. 7. Pitanja, zahtjevi i prijedlozi građana upućeni Mjesnom odboru elektroničkom poštom, rasprava

Predsjednica Vijeća otvara raspravu.
U raspravi sudjeluju svi članovi Vijeća.

Članovi Vijeća su upoznati sa sadržajem e-mailova pristiglih u zadnja dva mjeseca. Dogovoreno je da predsjednica Vijeća građane upozna s aktivnostima Mjesnog odbora „Kralj Zvonimir“ kao i što je sve poduzeto tijekom mandata u rješavanju pitanja od interesa stanara Mjesnog odbora „Kralj Zvonimir“. 

Gospodin R. H. obratio se Mjesnom odboru „Kralj Zvonimir“ sa zamolbom da se ispred zgrade na adresi Ulica kneza Ljudevita Posavskog 31 postavi koš za opuške.

Tomislav Jurkić predlaže da se ponovi Zaključak s 21. sjednice Mjesnog odbora „Kralj Zvonimir“ od 28.02.2023. o postavljanju znaka zabrane obavljanja nužde pasa ispred ulaza u poslovnu zgradu te postavljanja koša za komunalni otpad i opuške kao i koša za pseći izmet na adresi Ulice kneza Branimira 71A.

Nakon rasprave članovi Vijeća jednoglasno donose

7.1.
Z A K L J U Č A K
o prihvaćanju Zahtjeva stanara Ulice kneza Branimira  71A o postavljanju znaka zabrane obavljanja nužde pasa

        1. Vijeće Mjesnog odbora „Kralj Zvonimir“ traži od nadležnih ureda postavljanje znaka zabrane obavljanja nužde pasa ispred ulaza u poslovnu zgradu te postavljanje koša za komunalni otpad i opuške kao i koša za pseći izmet na adresi Ulica kneza Branimira 71A.

  2.  Ovaj Zaključak se dostavlja Vijeću Gradske četvrti Donji grad na daljnje postupanje.


7.2.
Z A K L J U Č A K
o prihvaćanju Zahtjeva gospodina R. H. o postavljanju koša za opuške ispred zgrade na adresi Ulica kneza Ljudevita Posavskog 31

1. Vijeće Mjesnog odbora „Kralj Zvonimir“ traži od nadležnih ureda postavljanje koša za opuške ispred zgrade na adresi Ulica kneza Ljudevita Posavskog 31.

     2.  Ovaj Zaključak se dostavlja Vijeću Gradske četvrti Donji grad na daljnje postupanje.

Ad. 8. Pitanja, prijedlozi i obavijesti

Sjednica je završila u 09:25

Zapisnik vodila:

Zagreb, 30. kolovoza 2024.
          	Predsjednica
       		Vijeća Mjesnog odbora
       		„Kralj Zvonimir“

	Izvješće od glasanju na 34. sjednici, 30.08.2024.
	
	
	

	
	
	
	
	
	

	Članovi Vijeća
	Točka 1.

	VESNA HENIGMAN
	+
	+
	0
	+
	+

	JAKŠA BAŽDAR
	+

	SVEN GALE
	+
	+

	TOMISLAV JURKIĆ
	+

	NEVEN SAKS

